b'\n_START_ARTICLE_\nKo\xc4\x8de - Muta\n_START_SECTION_\nGeografska lega\n_START_PARAGRAPH_\nOb\xc4\x8dina le\xc5\xbei 34 km zahodno od \xc5\xa0mohorja na sti\xc4\x8di\xc5\xa1\xc4\x8du med Gornjo Ziljsko dolino  in Lesno dolino. Tu je izhodi\xc5\xa1\xc4\x8de cest na sever preko Ziljskogorskega sedla (prelaza) (Gailbergsattel, na jug preko prelaza Pl\xc3\xb6ckenpass v Karnijskih alpah proti Furlaniji, na zahodu v Lesno dolino na Maria Luggau in na Sillian na Vzhodno Tirolsko, in proti vzhodu preko \xc5\xa0mohorja na Podklo\xc5\xa1ter.\n_START_SECTION_\nZgodovina\n_START_PARAGRAPH_\nObmo\xc4\x8dje ob\xc4\x8dine je bilo poseljeno \xc5\xbee  v 2. stoletju pred na\xc5\xa1im \xc5\xa1tetjem. Na Bumeljski planini  (W\xc3\xbcrmlach Alm) je bila najdena Venetska  kamnita plo\xc5\xa1\xc4\x8da z napisom iz tistega \xc4\x8dasa, kar je eden od najstarej\xc5\xa1ih spomenikov v Avstriji. Preko prelaza Pl\xc3\xb6ckenpass je vodila rimska cesta,  in na obmo\xc4\x8dju dana\xc5\xa1njega naselja Muta je bilo rimsko naselje imenovano "Loncium". Od te rimske glavne postaje je ostal vse do leta 1886 opazovalni stolp na \xc2\xbbPl\xc3\xb6ckner Rain\xc2\xab.  Nadaljnja izkopavanja na hribu Marije Sne\xc5\xbene in  temelje lokalne romarske kapele so razkrila ostanke obzidja, ki lahko prihaja tudi iz anti\xc4\x8dnega Loncium. Ime Muta oz. Mauthen izvira staronem\xc5\xa1kega izraza "muta" = cestnine ali mitnina, in to je izposojena beseda iz gotske "mota" = carina._NEWLINE_V srednjem veku je regiji  izkopavanje \xc5\xbeelezove rude, zlata, srebro in svinca  omogo\xc4\x8dilo gospodarski razcvet. Ve\xc4\x8dina dana\xc5\xa1njih vasi je bila prvi\xc4\x8d omenjena  \xc5\xbee v srednjem veku: Muta 1276 Courtier 1300 Ko\xc4\x8de 1308 Podlanik 1374 Bumlje 1374 in 1376. V 16. stoletju \xc5\xa0t. Jakob sledi Laz (1510), Mandorf (1521) in Gentschach (1590). \xc5\xbde leta 1319 je bilo de\xc5\xbeelno sodi\xc5\xa1\xc4\x8de preseljeno v Muto, kar je dokaz, da je bil kraj v tistem \xc4\x8dasu zelo pomemben._NEWLINE_Dne 20. junij, 1478 je tur\xc5\xa1kim konjenikom pod vodstvom Omar Ben Bekr-a uspel prodor v zgornjo Ziljsko dolino in zavzel tamkaj\xc5\xa1nje kraje, Ko\xc4\x8de pa so po\xc5\xbegali. Leta 1485 je \xc5\xa1kof Pietro Caorle potoval preko Pl\xc3\xb6ckenpass in v imenu oglejskega patriarha v Ziljski dolini in v vzhodnem Tirolskem uveljavljal svoje \xc5\xa1kofovske funkcije. Njegov spremljevalec Paolo Santonino omenja v svojih popotnih  dnevnikih, da je \xc5\xa1kof ve\xc4\x8dkrat preno\xc4\x8dil  "v prelepem kraju Muta"._NEWLINE_Cesar Karel V. Habsbur\xc5\xa1ki je kraju Muta podelil tr\xc5\xa1ke pravice 25. marca 1524 in odobril grb. Grb prikazuje ranjenega medveda v modro rumenem polju._NEWLINE_Leta 1618 je velik po\xc5\xbear uni\xc4\x8dil \xc5\xa1tevilne zgradbe in \xc5\xa1tevilne dragocene dokumente, ki so se nana\xc5\xa1ali na kraj.  Od 1525 je Gornja Koro\xc5\xa1ka pripadla grofiji Ortenburg; in vse do leta  1848 so jo upravljali  knezi Porcia. Grofje Ortenbur\xc5\xa1ki so v okro\xc5\xbeju Hammerle postavili plav\xc5\xbe in leta 1714 je tam Wetzmann  imel \xc5\xbeelezarsko proizvodnjo. _NEWLINE_Leta 1809 so Napoleonove \xc4\x8dete pri\xc5\xa1le preko prelaza Pl\xc3\xb6ckenpass  do Mute in priklju\xc4\x8dile celotno Zgornjo Koro\xc5\xa1ko k ustanovljenim  Napoleonovim  Ilirskim provincam. Leta 1813 so se Francozi umaknili. Leta 1823 so Ko\xc4\x8de prizadele izredno visoke poplave. Ve\xc4\x8dji po\xc5\xbeari prizadenejo Ko\xc4\x8de leta 1886 in 1902, Muto pa leta 1903. _NEWLINE__NEWLINE_V prvi svetovni vojni je Muta zaradi bli\xc5\xbeine prelaza Pl\xc3\xb6ckenpass bila najbli\xc5\xbeje oskrbovalno mesto ter imela \xc5\xa1tevilne terenske bolnice. Muta je bila bombardirana od italijanske artilerije kar 34 krat, podobno Ko\xc4\x8de in drugi bli\xc5\xbenji kraji. Zaradi vstopa Italije v vojno je pri\xc5\xa1lo do izgradnje Ziljske \xc5\xbeeleznice preko \xc5\xa0mohorja do Ko\xc4\x8d-Mute, ki je bila kon\xc4\x8dana leta 1916. V po\xc4\x8dastitev desete obletnice  Koro\xc5\xa1kega plebiscita iz leta 1920 so bile leta 1930 Ko\xc4\x8de uradno povzdignjene v trg.\n_START_SECTION_\nPrebivalstvo\n_START_PARAGRAPH_\nPo popisu prebivalstva leta 2001 so imele Ko\xc4\x8de-Muta 3.613 prebivalcev. 89,1\xc2\xa0% prebivalcev se je pri\xc5\xa1tevalo k rimo-katolikom, 6,6\xc2\xa0% pa evangeli\xc4\x8danom.'